Ribe Stifts Adresseaviser, 1808-10-14
Forordning. Vi Frederik den Siette, af Guds Naade Konge til Danmark og Norge a. a. giøre vitterligt, at Vi, efter nærværende Tids Omstændigheder, finde nødvendigt til Vor Tieneste at udskrive en extraordinair Korn= og Fourage=Leverance af Ager og Engs Hartkorn i Vort Rige Danmark, for hvilken Leverance Vi ville tilstaae Yderne en billig Betaling. Thi byde og befale Vi: 1. Af hver Tønde saavel kontribuerende Ager og Engs Hartkorn, som privilegerede Hovedgaardstaxters, Grevers og Friherres privilegerede Gadsers, Hirschholms Godses, de Rettens Betienter og Skovriderne tillagte Gaardes, Præstegaardes, Kiøbstædjorders og Vor egne Færge gaardes, samt alt andet privilegeret Ager og EngsHartkorn, af hvad Navn nævnes kan, Degneboligers allene undtaget, skal leveres i Siellands Stift 6 Skp. Rug, 1 Tønde Byg, 4 Skiepper Havre, 224 Pd. Høe og 224 Pund Halm; i Lollands og Falsters Stift 4 Skiepper 1 Fierdingkar Hvede, 3 Skiepper, 3 Fierdingkar Rug, 1 Tønde Byg, 4 Skieper Havre, 68 Pund Høe og 224 Pund Halm; i Fyens Stift 6 Skiepper Rug, 1 Tønde 1 Skieppe Havre, 161 Pund Høe og 161 Pund Halm, samt i Jyllands fire Stifter 6 Skiepper Rug, 5 Skiepper Byg, 4 Skiepper Havre, 161 Pund Høe og 161. Pund Halm. Dog skal af Tyrstinge og Hids Herreder i Aarhuus Amt, af Liusgaard og Finds Herreder i Ringkiøbing Amt og af Slangs Herred i Ribe Amt intet Høe og Halm leveres. Og skal det i Lollands og Falsters Stift, naar nogen af Yderne hellere vil levere Hvede og Byg end Rugen og Havren, og derom betimeligen skeer Anmældelse til Vort Rentekammer, være tilladt at levere 1 Skieppe Hvede istedet for hver Skieppe Rug, og 2 Skiepper Byg istedet for 3 Skiepper Havre; ligesom det og i Jyllands Stifter skal være de Ydere, som maatte ønske det, efter betimelig Anmældelse til Rentekammeret, tilladt at levere for hver Skieppe Byg 1 Skieppe hvid Havre, naar denne er fri for Svingel. 2 For de Kornvare, som saaledes leveres, ville Vi, tilstaae Yderne følgende Betaling, nemlig: i Siellands Stift 5 Rd. 64 sk. pr. Tønde Rug, 2 Rd. 88 sk. pr. Tønde Byg og 2 Rd. 56 sk. pr. Tønde, Havre; i Lollands og Falsters Stift 6 Rd. 48 sk. pr. Tønde Hvede, 5 Rd. pr. Tønde Rug, 2 Rd. 88 sk. pr. Tønde Byg og 2 Rd. 16 sk. pr. Tønde Havre, samt i Fyens og Jyllands Stifter 5 Rd. pr. Tønde Rug, 2 Rd. 80 Sk. pr. Tønde Byg og 2 Rdlr. 16 sk. pr. Tønde Havre, der kan godtgiøres dem ved Liqvidation i Vore Skatter. Men for Høet og Halmen skal betalingen til sin Tid blive bestemt paa lige Maade, som ellers Betalingen for den ordinaire Fourage efter Forordningen af 28de Julii 1784 fastsættes, hvorimod Yderne kunne, naar Leverancen er præsteret og Betalingen da endnu ikke er bestemt, paa Samme ved Liqvidation i Vore Skatter godtgiøres som Forskud 1 Rdlr. 64 s. pr. Læs Høe af 32 Lispunds Vægt, og 64 sk. pr. Læs. Halm af 24 Lispunds Vægt. 3. Kornvarerne skulle være gode sunde, dygtige og vel rensede, saaledes at Kornet for forsvarlige Kiøbmandsvarer kan passere; og leveres samme overalt med løst og strøget Maal, samt uden noget Opmaal, enten det skeer med heel eller halv Tønde, Skieppe eller Fierdingkaar. 4. Ligeledes skal Høet og Halmen af forsvarlig Godhed og af lige beskaffenhed, som ved Forordningen af 28de Juli 1784 og 5te December 1732 er anordnet i Henseende til ordinaire Fourage og Oplagsforragen; dog skal Samme leveres i sammenbundne Knipper eller Bundter, hvert af 10 Punds, istedet for efter bemeldte Forordninger af 1 Lispunds Vægt. Og endskiøndt Halmen skal i Almindelighed leveres i halv Havre= og halv Rughalm, saafremt Vedkommende ei ville giøre Leverancen af Rughalm alene, hvilket de selv have Frihed til at udvælge, saa skal det dog, paa de Steder i Lollands og Falsters Stift, hvor ikkun liden Rug og Havre avles, ogsaa være tilladt, istedet for Rug= og Havrehalm, at levere et lige Qvantum Hvedehalm. 5. Af Kornvarerne, samt Høet og Halmen, skulle Yderne holde en Trediedeel i beredskab til at kunne udreedes efter 14 Dages Forløb fra denne Forordnings Bekiendtgiørelse, men de øvrige to Trediedele til at kunne udreedes efter næstkommende October Maaneds Udgang, alt for Resten, eftersom det af vedkommende Oppebørselsbetienter, i Følge de Ordrer, som dem derom tillægges, maatte paafordres. Og blive da til den Tid, som saaledes af Oppebørselsbetienterne nærmere opgives, de af det contriberende Hartkorn udskrevne Kornvarer, samt det deraf udskrevne Høe og Halm, af Yderne at aflevere paa de Steder, som dem af bemeldte Betienter anvises. Men de af det øvrige Hartkorn udskrevne Kornvarer og det deraf udskrevne Høe og Halm afhentes hos Yderne ved Kongereiser. Jøvrigt skeer Leverancen uden Uldgift for Yderne til Magazinleie eller andre Omkostninger. 6. Skulde noget af det udskrevne Korn, samt Høe og Halm, ikke behøves modtaget, ville Vi derom til sin Tid lade Vedkommende underrette, hvilke da derfor heller ingen Betaling erholde. 7. For Resten forholdes i Henseende til den herved udskrevne extraordinaire Korn og Fourage Leverance og dens Modtagelse, med videre, efter Vore i lige Anledning forhen udgivne Forordninger. Og ville Vi, i Betragtning af denne Udskrivning, ikke lade den ordinaire Fourage, efter Forordningen af 28, Juli 1784, udskrive for det Aar fra den 26 October 1808 til den 26 October 1809, ligesom og den ved Forordningen af 5te December 1792 paabudne Oplags Fourage herved for dette Aar løsgives. Hvorefter de Vedkommende sig allerunderdanigst have at rette. Givet i Vor Kongelige Residents=Stad Kiøbenhavn, den 24de September 1808.